# The bling ring: lladres de famosos

The bling ring: lladres de famosos és una comèdia policíaca d'humor negre satíric de 2013 escrita i dirigida per Sofia Coppola i basada en fets reals. La pel·lícula és protagonitzada per un equip de joves promeses del cinema com Israel Broussard, Katie Chang, Claire Julien, Taissa Farmiga i Emma Watson. S'ha doblat i subtitulat al català.
La cinta va inaugurar la secció Un Certain Regard del Festival de Cinema de Cannes de 2013 i es va estrenar mundialment el juny del mateix any rebent molt bones crítiques per les interpretacions de Watson, Broussard i Chang.

## Argument

Basada en fets reals, la pel·lícula tracta d'un grup de cinc adolescents obsessionats amb la fama que utilitzen internet per a ubicar les cases de famosos i saber els seus horaris per tal de, més tard, entrar a casa seva i robar. Després de diversos robatoris, que ells definien com «anar de compres», publicaven fotos autoincriminatòries dels seus "trofeus" a Facebook. El grup va ser conegut com els "Bling Ring". Els seus membres originals són Rachel Lee, Nick Prugo, Alexis Neiers, Courtney Ames i Tess Taylor. Encara que a la pel·lícula els noms dels personatges són diferents, segueixen estant estretament basats en els lladres originals.
Entre les seves víctimes hi va haver Paris Hilton, Lindsay Lohan, Megan Fox i Orlando Bloom. Hilton i Kirsten Dunst tenen un cameo a la pel·lícula.

## Repartiment

* Katie Chang: Rebecca Ahn
* Israel Broussard: Marc Hall
* Emma Watson: Nicki Moore
* Claire Julien: Chloe Tainer
* Taissa Farmiga: Sam Moore
* Leslie Mann: Laurie Moore
* Georgia Rock: Emily Moore
* Carlos Miranda: Rob
* Gavin Rossdale: Ricky
* Logan Miller: com el Xic a la festa

## Producció

El rodatge de la cinta va començar el març de 2012.

## Referències

* 1 2 Títol català
* ↑ Kit, Borys. «Sofia Coppola Recruits Emma Watson for 'The Bling Ring'». The Hollywood Reporter, 29-02-2012. [Consulta: 2 març 2012].
* ↑ «Emma Watson's magic new look». The Sun, 22-03-2012 [Consulta: 7 juny 2013].
* ↑ Lyttelton, Oliver. «'Warrior' Actor Carlos Miranda Joins Sofia Coppola's 'The Bling Ring' Plus Details On The Script». IndieWire, 22-03-2012. Arxivat de l'original el 2016-03-04. [Consulta: 26 març 2012].
* ↑ «The bling ring: lladres de famosos». Goita què fan, ara!. [Consulta: 1r maig 2023].
* ↑ «‘Bling Ring’ Will Open Cannes' Un Certain Regard Sidebar». Deadline.com, 17-04-2013. [Consulta: 18 abril 2013].
* ↑ Brooks, Brian. «Coppola Takes on the Cult of Celebrity in “The Bling Ring”» (en anglès). filmlinc.com, 11-06-2013. [Consulta: 24 juny 2013].
* ↑ «Page 4: Bling Ring Behind Celebrity Hollywood Burglaries, Cops Say» (en anglès). ABC News, 04-03-2010. [Consulta: 24 juny 2013].
* ↑ Allen, Nick. «Hollywood 'Bling Ring' burglar jailed» (en anglès). The Daily Telegraph, 05-11-2009. [Consulta: 24 juny 2013].
* ↑ Salkin, Allen. «Going for the Bling — Hollywood Burglars» (en anglès). The New York Times, 13-11-2009. [Consulta: 24 juny 2013].
* ↑ Jagernauth, Kevin. «Distributors A24 Pick Up Sofia Coppola’s ‘The Bling Ring,’ Slated For June Release». IndieWire. Arxivat de l'original el 24 de juny 2016. [Consulta: 3 juny 2016].

## Enllaços externs

* The bling ring: lladres de famosos - Lloc web oficial